ᱫᱩᱨᱜᱟᱯᱩᱨ ᱢᱤᱭᱩᱱᱤᱥᱤᱯᱟᱞ ᱠᱚᱨᱯᱳᱨᱮᱥᱚᱱ

ᱫᱩᱨᱜᱟᱯᱩᱨ ᱢᱤᱭᱩᱱᱤᱥᱤᱯᱟᱞ ᱠᱚᱨᱯᱳᱨᱮᱥᱚᱱ (ᱰᱤ ᱮᱢ ᱥᱤ) ᱦᱩᱭᱩᱜ ᱠᱟᱱᱟ ᱵᱷᱟᱨᱚᱛ ᱨᱮᱭᱟᱜ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱯᱚᱪᱷᱤᱢ ᱵᱚᱨᱫᱷᱟᱚᱢᱟᱱ ᱦᱚᱱᱚᱛ ᱨᱮᱭᱟᱜ ᱫᱩᱨᱜᱟᱯᱩᱨ ᱛᱷᱚᱱᱚᱛ (ᱪᱟᱸᱜᱟ ᱠᱷᱚᱸᱰ) ᱨᱮᱭᱟᱜ ᱫᱩᱨᱜᱟᱯᱩᱨ ᱥᱟᱥᱚᱱᱚᱜ ᱠᱟᱱ ᱢᱤᱫᱴᱟᱝ ᱥᱤᱵᱤᱞ ᱵᱳᱰᱤ ᱾

᱑᱙᱖᱒ ᱥᱟᱹᱦᱤᱛ ᱨᱮ ᱜᱳᱯᱤᱱᱟᱛᱯᱩᱨ ᱴᱚᱴᱷᱟ ᱟᱨ ᱚᱱᱟ ᱥᱳᱨᱥᱳᱯᱳᱨ ᱴᱚᱴᱷᱟ ᱟᱨ ᱫᱩᱨᱜᱟᱯᱩᱨ ᱧᱩᱛᱩᱢ ᱛᱮ ᱦᱚᱞᱴ ᱥᱴᱮᱥᱚᱱ ᱨᱮᱭᱟᱜ ᱥᱩᱨᱼᱥᱩᱯᱩᱨ ᱨᱮ ᱫᱩᱨᱜᱚᱯᱩᱨᱚ ᱱᱳᱴᱤᱯᱷᱟᱭᱰ ᱮᱨᱤᱭᱟ (ᱰᱤ ᱮᱱ ᱮ) ᱵᱮᱱᱟᱣ ᱞᱮᱱᱟ ᱾ ᱨᱮᱞ ᱥᱴᱮᱥᱚᱱ ᱠᱷᱚᱱ ᱪᱟᱪᱟᱞᱟᱣ ᱥᱮᱢᱞᱮᱫ ᱫᱚ ᱟᱡᱟᱜ ᱧᱩᱛᱩᱢ ᱧᱟᱢ ᱟᱠᱟᱫᱟ ᱾ ᱑᱙᱒᱕ ᱥᱟᱹᱦᱤᱛ ᱨᱮᱭᱟᱜ ᱢᱩᱪᱟᱹᱫ ᱥᱮᱫ ᱯᱚᱪᱷᱤᱢ ᱵᱟᱝᱞᱟ ᱨᱮᱱ ᱩᱱᱚᱠᱛᱚ ᱨᱮᱱ ᱥᱤᱨᱟᱹ ᱢᱚᱱᱛᱨᱤ ᱰᱟᱠᱴᱚᱨ ᱵᱤᱫᱷᱟᱱ ᱪᱚᱱᱫᱨᱳ ᱨᱟᱭ ᱫᱟᱨᱟᱭ ᱛᱮ ᱢᱤᱫᱴᱟᱝ ᱥᱴᱤᱤᱞ ᱯᱞᱮᱱᱴᱚᱨ ᱟᱨ ᱱᱚᱶᱟ ᱨᱮᱭᱟᱜ ᱥᱴᱤᱤᱞ ᱴᱟᱣᱱᱥᱤᱯ , ᱰᱩᱨᱜᱚᱯᱩᱨ ᱥᱴᱤᱤᱞ ᱯᱮᱹᱱᱴᱟᱨ ᱵᱮᱱᱟᱣ ᱱᱚᱶᱟ ᱴᱚᱴᱷᱟ ᱨᱮᱭᱟᱜ ᱞᱚᱜᱚᱱ ᱩᱛᱱᱟᱹᱣ ᱨᱮᱭᱟᱜ ᱠᱟᱛᱷᱟ ᱞᱟᱹᱭ ᱥᱚᱫᱚᱨ ᱞᱮᱫᱟ ᱾ ᱚᱱᱟ ᱚᱠᱛᱮ ᱫᱩᱨᱜᱚᱯᱩᱨ ᱨᱮ ᱟᱭᱢᱟ ᱠᱟᱹᱨᱤ ᱛᱷᱟᱯᱚᱱ ᱞᱮᱱᱟ ᱾ ᱱᱚᱶᱟ ᱚᱡᱮᱛᱮ ᱥᱩᱨᱥᱩᱯᱩᱨ ᱴᱚᱴᱷᱟ ᱠᱷᱚᱱ ᱟᱭᱢᱟ ᱦᱚᱲ ᱥᱟᱦᱟᱨ ᱨᱮᱭᱟᱜ ᱵᱤᱨᱤᱫ ᱨᱮ ᱠᱟᱹᱢᱤ ᱞᱟᱹᱜᱤᱫ ᱩᱱᱠᱩᱭᱟᱜ ᱵᱷᱟᱞᱮ ᱵᱤᱰᱟᱹᱣ ᱞᱟᱹᱜᱤᱫ ᱱᱟᱶᱟ ᱥᱟᱦᱟᱨ ᱨᱮᱭ ᱦᱮᱡ ᱞᱮᱱᱟ ᱾ ᱑᱙᱙᱔ ᱥᱮᱨᱢᱟ ᱦᱟᱹᱵᱤᱡ ᱥᱚᱦᱚᱨ ᱫᱚ ᱟᱹᱰᱤ ᱦᱚᱲ ᱮᱞ ᱟᱱᱟᱜ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱧᱮᱞ ᱠᱟᱛᱮ ᱱᱟᱦᱟᱜ ᱫᱩᱨᱜᱟᱯᱩᱨ ᱩᱪᱷᱟᱹᱱ ᱴᱚᱴᱷᱟ (ᱰᱤ ᱮᱱ ᱮ) ᱫᱚ ᱢᱤᱫᱴᱟᱝ ᱢᱤᱭᱩᱱᱤᱥᱤᱯᱚᱞ ᱠᱚᱨᱯᱳᱨᱮᱥᱚᱱ ᱨᱮ ᱵᱚᱱᱚᱫᱚᱞ ᱞᱟᱹᱜᱤᱫ ᱢᱤᱫᱴᱟᱝ ᱟᱹᱱ ᱯᱟᱥ ᱦᱩᱭ ᱞᱮᱱᱟ ᱟᱨ ᱱᱚᱶᱟ ᱞᱮᱠᱟᱛᱮ ᱱᱟᱦᱟᱜ ᱫᱩᱨᱜᱟᱯᱩᱨ ᱢᱤᱭᱩᱱᱤᱥᱤᱯᱚᱞ ᱠᱚᱨᱯᱳᱨᱮᱥᱚᱱ ᱛᱷᱟᱯᱚᱱ ᱞᱮᱱᱟ ᱡᱟᱦᱟᱸ ᱜᱩᱴ 157 ᱠᱤᱞᱳᱢᱤᱴᱟᱨ ᱴᱚᱴᱷᱟ ᱟᱨ ᱜᱩᱴ 5ᱹ81 ᱞᱚᱠ ᱦᱚᱲ ᱞᱮᱠᱷᱟ ᱥᱟᱥᱚᱱ ᱞᱮᱫᱟ ᱾ 
2